Joh. Franckenii Botanologia. 



5 



Rudbeckium peritum anatomise fuisse, priusquam ad academias externas 

 adiret, et Hoffvenium et Brcemsium, qui magnam habebant auctoritatem 

 anatomicam, primo fuisse discipulos Franckenii. 



Magna semper fuit Franckenii auctoritas botanica. Rudbeckius 

 major cum reverentia eum nominat, Linnaeus in Flora lapponica eum 

 appellat «primum e Suecis botanicis clarum», Acrelius, Hwassek aliique 

 narrant eum excursiones fecisse, herbarium habuisse et plantas designasse. 

 De proxima harum rerum mihi nihil no turn est. Sed eum se naturae 

 ipsius studio dedisse idque magni momenti habuisse ex ambobus ejus 

 Speculis botanicis dijudicari licet. In his Speculis plantas etiam exsic- 

 catas nominat magna adjumenta studii, sed habuisse ipsum plantas tali modo 

 conservatas pro certo affirmari non potest. Quod enim in Brixia (Tirol.) 

 est herbarium, in Bot. Not. 1876 pag. 98 ab Arnellio nominatum, non 

 pro certo tribuendum est Franckenio, quum ex multis monumentis, quae 

 vidi, nullum ei dederit nomen Georgio, quod herbario Brixiensi est in- 

 scriptum. Constat eum primum detulisse ad magistrates de horto bota- 

 nico constituendo pro academia. Quam rem quamquam ipse non impe- 

 travit, viam tamen aperuit Rudbeckio, cui vi atque gravitate sua eximia 

 impensisque privatis contigit, ut et hortum et theatrum anatomicum con- 

 stitueret. Auctoritatem suam botanicam apud posteros, postquam ser- 

 mones de eo hominum finem haberent, obtinuisse videtur Franckenius 

 Speculo botanico. Quod opus usque ad nostrum tempus prima Flora 

 suecica fuisse existimatur auctore Linn^eo, qui de eo in Flora sua sue- 

 eica scripsit: ((Primus plantas Sueciae enumerat, sed mixtas exoticis, abs- 

 que synonymis)). Hie latet error, qui aliquid excusationis ex eo habet, 

 quod Speculum non aliud est quam index plantarum nominum nostro 

 tempore difficillimorum explicatu quique error corrigi non potuit quoad 

 ignotus erat liber maim scriptus, a quo disputatio mea ducit originem. 

 Quamquam vero Speculum, ut infra demonstrabitur, non est Flora cujus- 

 dam terrae, sed index pharmacologicus, tanta ex eo elucet, si modum eo 

 tempore pharmacologiam studendi respicimus, scientia botanica Franckenii, 

 ut auctoritas ejus hac in re potius augeatur, quam minuatur. Hue acce- 

 dit, quod pro eo tempore optimo judicabat de iis, qua3 ad morphologiam 

 et physiologiam plantarum pertinent, auctore El. Friesio, qui in Bot. Not. 

 1858 libri manu scripti nuper inventi primas quinque explicat scidas, 

 quae sunt de arte botanica in genere. Assentiendum igitur iis, qua3 po- 

 stremo censet Friesius, in summo fastigio scientiae ejus aetatis stetisse 

 Franckenium. 



